section_heading: Životopis
paragraph_text: Mladost je proveo u Sarajevu, Bosna i Hercegovina, gdje je njegov otac, Herman Tausk, radio kao austrougarski službenik. U tom razdoblju Viktor Tausk radi i u Mostaru, Kladnju, Beogradu, te objavljuje i kratke priče i jednu dramu. Mnogobrojna obitelj Tausk nastavlja živjeti u Sarajevu i drugim gradovima, a Viktor odlazi u Beč. Njegov brat Mirko Tausk jedan je od pokretača Radničkog štrajka u Sarajevu.